《六月二十二日夜省宿一首》
宋代·喻良能

省庐频宿直，何异在承明。
地峻江声近，风轻荷气清。
鬓毛真骑省，诗思小阴铿。
记得山村日，驰情向玉京。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。